BECKWITH] TEXT AND TRANSLATION 587 
I ka ekolu malama o Laieikawai ma iluna, iho mai la o Kaono- 
hiokala e ike 1 ka pono o kona mau kaikuahine, a hoi aku la me 
Laieikawai, pela i kela a me keia hapakolu o ka makahiki, a i ka 
ekolu makahiki o ko Kaonohiokala huakai makai i ka pono o kona 
mau kaikuahine; aia hoi, ua hookanaka makua loa ae la kana wahine 
opio (Laielohelohe), alaila, ua pii mai a mahuahua ka wahine mai- 
kai, a oi ae mamua o kona kaikuaana o Laieikawai. 
Aole nae i haula o Kaonohiokala ia manawa i ka hewa, aka, ua 
hoomaka ae kona kuko ino e hana i ka mea pono ole. 
T kela hele ana keia hele ana a Kaonohiokala i kana hana mau ilalo 
nei, a hiki i ka eha makahiki; aia hoi, ua hoomahuahuaia mai ka 
nani o Laielohelohe mamua o kana ike mua ana, a mahuahua loa 
ae Ja ka manao ino o Kaonohiokala; aka, ma kona ano keiki Akua, 
hoomanawanui aku la no oia e pale ae i kona kuko, hookahi paha 
minute e lele aku ai ke kuko mai ona aku, alaila, pili mai_la no. 
I ka lima o ka makahiki, ma ka pau ana o ka hapaha mua o ua 
makahiki la, iho hou mai la o Kaonohiokala i kana hana mau ilalo 
nei. J 
I kela manawa, ua kailiia aku ko Kaonohiokala manao maikai mai 
ona aku a kaawale loa, a haule iho la oia i ka hewa. 
T kela manawa no hoi, ia ia e halawai la me kona mau kaikuahine, 
ame ka Makaula hoi, ka punalua a me ka laua wahine hoi (Laielo- 
helohe), hoomaka ae la o Kaonohiokala e hooponopono hou no ke 
aupuni, a nolaila, ua hoomaka hou ka ahaolelo. 
A imeae pono ai ko ke Alii manao kolohe, hoolilo ae la oia 1 kona 
mau kaikuahine i poe kiai no ka aina 1 oleloia o Kealohilani, a na 
lakou e hooponopono pu me Mokukelekahiki i ka noho ana, a me na 
hana a pau e pili ana i ka aina. 
A ike ae Ja kekahi o kona mau kaikuahine, ua oi aku ka hanohano 
mamua 0 keia noho ana, no ka méa, ua hooliloia i mau alii no kahi 
hiki ole ia Jakou ke noho e lawelawe pu me Mokukelekahiki, nolaila, 
hooholo ae la lakou i ka ae mamuli o ka olelo a ko Jakou kaikunane. 
Aka, o Kahalaomapuana, aole oia i ae aku e hoi iloko o Kealohi- 
lani; no ka mea, ua oj aku kona minamina i ka hanohano mau i loaa 
ia la mamua o ka hoi ana i Kealohilani. 
A no ko Kahalaomapuana ae ole, hoopuka aku la oia i kana olelo 
imua o kona kaikunane, “ E kuu Lani, ma kou hoolilo ana ae nei ia 
makou e hoi i Kealohilani, a o lakou no ke hoi, a owau nei la, e 
noho ae no wau ilalo nei, e like me kau hoonoho mua ana; no ka mea, 
ke aloha nei wau i ka aina a me na makaainana, a Ua maa ae nei no 
hoi ka noho ana; a ina owau no malalo nei, o oe no maluna mai, a o 
lakou nei hoi iwaena ae nei, alaila, pono iho no kakou, like loa me ka 
hanau ana mai a ko kakou makuahine, no ka mea, nau i wahi ke 
alanui, a o kou mau pokii hoi, hele aku mahope ou, a na’u hoi i pani 
aku. o ke oki no ia, a oia la.” 
